《当车以驾行》
明代·胡直

上有蓍草，下有灵龟。下有茯苓，上有兔丝。同声相应，同气相资。

流水高山，岂无子期。火出阳燧，水出方诸。铜山未崩，钟声四施。

龙兴云自蒸，虎啸风自驰。生当逢尧与舜，死不为商受鬼。

为我为彼，仲尼之子，何用苦栖栖。圣人御天，时几在兹。

龙马出河，凤鸟载下。敢告仆夫，星言夙驾。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。